200 
OBSERVATIONES ZOOLOGICAE. 
COLUBER NATRIX. 
Ao. 1789. d.26. Jun. vivus missus coluber sesquipedalis. A natrice diversum 
credidi, quia vitta alba, quam habet etiam junior natrix, non aderat. Sed 
trans oculum fascia nigra, et alia pone rictum semipollicaris , sensim attenuata. 
Venter prorsus uniformis , glaucus , nitens. 
Scuta 228 nr: iyS -f- 53 . 
Ao. 5 . (1797. initio Julii aut fine Junii) missus mihi est coluber natrix in 
sacco , qui sepositus et oblivioni traditus , medio Julii repertus est peperisse 
ova duodecim , quorum quatuor et rursus bis duo , juxta longitudinem con- 
glutinata fuerunt. Omnia collapsa et corrugata. Duo aut tria magis quoque , 
et minora , durioraque ac fusca. 
Nauius in Nachtrag zur Geschichte der Maynzer Fische p. 145. conclu- 
dit, quia Leskius scuta 175 et ( 53 , item 175 et 60 reperit, incertum numerum 
esse , neque assumi pro charactere posse. Verum nec ita accipienda res est. 
Semper hoc modo in viciniam serpentis deducimur , et inter aliquot species 
superiores et inferiores quaerendo , reperio an descripta sit mea species , an non. 
Variare colore dicit. Ventrem lutescere. Moguntinos multum similes esse 
caeciliae maculatae Catesbaei t. 5 q. Quod si fuerit , sane a nostra multum dif- 
fert. Vertebras reperit 248. Ova 3 o ad 40 esse. 
Alius coluber natrix, spithamaea longitudine, captus d. 9. Fruct. 6. (d.26. 
Aug. 1798.) nutritus lacte cujus guttas de digito lambit. Nihilo secius post 
viginti dies , quum mane adhuc lac linxisset , meridie mortuus jacuit , valde 
emaciatus. 
Observatus mihi quoque est , qui modo collare nigrum habet, et nihil albi. 
Ao. 1798. (Ao. 6.) observavi natricem sesquipedalem paludem aquae pu- 
rioris parum profundum intrantem , ut in fundo repentem observare possem , 
et ibi latentem. 
Est mihi alius, numero 23 x 175 - 1 - 56 . Natrici et aesculapii numero 
squamarum propinquus. Etiam forma idem. Tela nulla. Cauda attenuata , 
sed non acutissima. Color prorsus uniformis , rubescente glaucus , margine 
squamarum obscuriore; interstitiis sordide albis. Venter albicans. An forte 
nostratium Kupferschlange (coluber cupreus). Longitudo bipedalis circiter. 
